b"\n_START_ARTICLE_\nCeller d'oli (Palau-saverdera)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de planta rectangular, en for\xc3\xa7a mal estat de conservaci\xc3\xb3. Tenia la coberta a dues vessants de teula, actualment esfondrada, i estava distribu\xc3\xaft en una sola planta. La fa\xc3\xa7ana principal ha perdut el coronament per\xc3\xb2 encara conserva el portal d'acc\xc3\xa9s, d'arc rebaixat, i dues finestres als costats, d'arc de mig punt. Les tres obertures i el roset\xc3\xb3 situat a la part superior, estan bastides amb maons. L'edifici presenta, adossada al costat sud, una construcci\xc3\xb3 bastida amb totxos, corresponent a una ampliaci\xc3\xb3 posterior. L'edifici est\xc3\xa0 constru\xc3\xaft amb pedra sense desbastar lligada amb morter.\n_START_SECTION_\nHist\xc3\xb2ria\n_START_PARAGRAPH_\nEl celler d'oli de Palau, va ser projectat per C\xc3\xa8sar Martinell i Brunet l'any 1920, despr\xc3\xa9s que deu palauencs impulsessin aquest projecte recolzats per la pol\xc3\xadtica agr\xc3\xa0ria de la Mancomunitat de Catalunya. L'any 1956 la societat es va dissoldre i l'edifici va caure en des\xc3\xbas. Avui en dia es troba en mal estat."